[{"text_idx": "#000001", "text": "Pwy Rydym ni\u2019n eu Helpu"}, {"text_idx": "#000005", "text": "Y mae llai na hanner poblogaeth Madagascar a\u0302 mynediad i gyflenwad dw\u0302r wedi\u2019i drin. Yn o\u0302l WaterAid y mae 62/1000 o blant o dan 5 mlwydd oed yn marw ym Madagascar o ddolur rhydd bob blwyddyn. Rydym ni\u2019n noddi adeiladu gorsafoedd dw\u0302r mewn pentrefi ac ysgolion sydd yn rhy bell o gyflenwad dw\u0302r cyhoeddus. Yn ystod y 5 mlynedd ddiwethaf rydym wedi darparu dw\u0302r yfed diogel, cyfleusterau ymolchi a dw\u0302r ar gyfer dyfrhau gerddi cegin mewn ysgolion ar gyfer 26 o gymunedau."}, {"text_idx": "#000006", "text": "Nid yw un ymhob deg o blant Madagascar yn byw i ddathlu eu pen-blwydd yn 10 oed! Y mae gofal iechyd sylfaenol yn anodd cael gafael arno ar gyfer y boblogaeth wledig ac yn anfforddiadwy i\u2019r tlawd sy\u2019n byw yn y trefi sy\u2019n crafu byw ar lai na $2 y dydd. Bob blwyddyn rydym ni\u2019n edrych ar o\u0302l anghenion meddygol a deintyddol dros 1,000 o blant sy\u2019n cael lloches yn ein canolfannau dydd yn ardal prifddinas Madagascar. Mewn achosion difrifol rydym ni\u2019n talu am driniaethau sy\u2019n achub bywyd a llawdriniaeth mewn ysbyty. Y mae\u2019r gefnogaeth hirdymor a ddarparwn ar ffurf prydau maethlon, addysg iechyd a thriniaeth systematig o anhwylderau sy\u2019n galluogi\u2019r plant i adfer eu hiechyd, cryfder a\u2019u gwytnwch."}, {"text_idx": "#000008", "text": "Mewn gwlad ble nad yw 1 o bob 4 o blant yn cwblhau addysg gynradd a dim ond traean o\u2019r rheiny sy\u2019n cwblhau addysg gynradd ... Y mae llawer o waith i\u2019w wneud i sicrhau bod modd cael mynediad at addysg. Y mae ystafelloedd dosbarth annigonol yn broblem allweddol, felly mae MfM yn darparu grantiau ar gyfer adeiladu ystafelloedd dosbarth newydd i ysgolion neu\u2019n ailosod rhai a ddifrodwyd gan seiclonau. Ers 2005 rydym ni wedi noddi adeiladu neu atgyweirio dros 100 ystafell ddosbarth. Er mwyn i blant lwyddo mae angen athrawon medrus, brwdfrydig sydd ag adnoddau sylfaenol fel gwerslyfrau. Y mae rhaglen Addysg er mwyn Bywyd (Ed4Life) yn helpu cyflenwi athrawon gyda\u2019r adnoddau sydd eu hangen arnynt i ysbrydoli\u2019r genhedlaeth nesaf. Mae dros 10,000 o fyfyrwyr mewn 56 ysgol wedi elwa o\u2019r rhaglen hon yn ystod y 6 blynedd diwethaf. Y mae pob ysgol yn elwa o: hyfforddiant athrawon, addysg amgylcheddol, llyfrgelloedd ysgol, ynni solar, dw\u0302r toiledau, gerddi cegin i ysgolion a ffreuturiau ysgol.\nI rai plant mae\u2019n amhosibl cael mynediad at addysg prif ffrwd. Drwy gefnogi 7 canolfan ar gyfer pobl ifanc ddiymgeledd ac agored i niwed, rydym ni\u2019n galluogi dros 1,000 o blant y flwyddyn i gael mynediad at addysg. Y mae cefnogaeth hirdymor o blant unigol yn eu galluogi nhw i aros gyda\u2019u haddysg a chyrraedd at gymwysterau academaidd a galwedigaethol. Rhoddir cymorth hefyd i gynorthwyo pobl ifanc i ddarganfod neu i greu eu cyflogaeth eu hunain ar ddiwedd eu hastudiaethau."}, {"text_idx": "#000009", "text": "Rydym ni\u2019n noddi prosiectau mewn mwy na 100 pentref gan gynnwys ailgoedwigo, diogelwch bwyd ac addysg amgylcheddol. Bydd y prosiectau hyn yn gwarchod cynefinoedd bywyd gwyllt prin ac yn galluogi cymunedau lleol o\u2019u cwmpas i ddatblygu bywoliaeth mewn amaeth, garddwriaeth a gofal anifeiliaid ar yr un pryd, ochr yn ochr a\u0302\u2019r coedwigoedd.\nAr arfordir gorllewinol pellaf Madagascar rydym ni\u2019n cefnogi prosiect menywod sydd wedi sefydlu eu meithrinfeydd coed eu hunain ac sydd wedi plannu dros 50,000 o goed er mwyn creu coetiroedd newydd cynaliadwy ar gyfer y bywyd gwyllt ac ar gyfer eu hanghenion domestig hwy eu hunain."}, {"text_idx": "#000010", "text": "Y mae David Attenborough wedi cydnabod ein gwaith angenrheidiol ni wrth ymestyn y coedwigoedd glaw cynhenid dwyreiniol unigryw sydd yn Andasibe. Drwy blannu coridorau bywyd gwyllt o goedydd brodorol rydym ni\u2019n galluogi\u2019r goedwig i adfywio a bywyd gwyllt sydd wedi\u2019u hynysu i ddod o hyd i bartneriaid newydd i gymharu a\u0302 hwy. Rydym ni wrthi ar hyn o bryd yn plannu 10,000 o goed y flwyddyn. Fe hoffem ni gynyddu\u2019r gyfradd flynyddol hon."}, {"text_idx": "#000011", "text": "Y mae un prosiect yn nwyrain Madagascar sy\u2019n canolbwyntio ar ddiogelwch bwyd a chadwraeth mewn 100 o bentrefi o gwmpas Gwarchodfa Betampona. Galluogwyd miloedd o ffermwyr mewn ardaloedd amgylcheddol bwysig i gychwyn a rheoli eu ffermydd bychain eu hunain sy\u2019n tyfu ffrwythau a llysiau ac i redeg stondin farchnad broffidiol ar gyfer eu cynnyrch. Ar o\u0302l 3 blynedd o gefnogaeth mae sampl o 40 cartref wedi cynyddu eu hincwm o 50% ar gyfartaledd, gan alluogi eu teuluoedd i wella safon maeth, i anfon eu plant i\u2019r ysgol ac i dalu am driniaeth feddygol."}, {"text_idx": "#000012", "text": "Y mae menywod ifanc diymgeledd ac agored i niwed yn cael hyfforddiant galwedigaethol mewn 4 canolfan a gefnogir gan MfM. Ar o\u0302l 2 flynedd o hyfforddiant maent yn derbyn cymhwyster a chymorth wrth gychwyn eu busnesau bach eu hunain. Ar yr arfordir dwyreiniol, mae ein partner ni wedi datblygu prosiect llwyddiannus sy\u2019n galluogi pobl sydd heb dir i dyfu bwyd er mwyn ei fwyta ac i\u2019w werthu. Gan ddefnyddio cynhwyswyr wedi\u2019u hailgylchu a chompost mwydod defnyddir hyd yn oed y cilcyn lleiaf o dir neu sil ffenest i dyfu planhigion maethlon a rhai at ddefnydd meddygol. Mae\u2019r prosiect hwn wedi\u2019i ymestyn nawr i wella maeth a sgiliau bywyd pobl ifanc yng ngharchar Toamasina."}, {"text_idx": "#000013", "text": "Y mae carthffosiaeth wael yn gyfrannydd mawr at y gyfradd farwolaeth uchel i fabanod ym Madagascar. Y mae presenoldeb yn yr ysgol a lefelau cyflawniad hefyd yn cael eu heffeithio gan salwch o ganlyniad i systemau carthffosiaeth gwael. Gwnaeth MfM bolisi i sicrhau bod yna gyfleusterau toiled digonol ymhob un o\u2019r ysgolion yr ydym ni\u2019n gweithio gyda hwy. Yn y blynyddoedd diweddar rydym ni wedi gosod blociau o dai bach pydew gwell mewn 14 ysgol. Ers gosod y tai bach a\u2019r dw\u0302r rydym ni wedi bod yn monitro cyfraddau presenoldeb ysgol er mwyn dilyn trywydd y gwelliant sydd yn iechyd ein myfyrwyr."}, {"text_idx": "#000014", "text": "All Communities in Madagascar living with dignity, free from poverty, in harmony with the environment."}, {"text_idx": "#000015", "text": "To enable Malagasy people to reduce poverty and protect the environment through sustainable, community-led initiatives."}]